Petešbatunas
Petešbatunas (isp. Petexbatún) – ežeras šiaurės Gvatemaloje, Peteno departamente, į pietus nuo Sajaščės. Susidaręs Petešbauno upės slėnyje (Pasjono intakas). Krantai žemi, pelkėti, apaugę džiunglėmis. Ežero apylinkėse atrasta keletas senovės majų miestų: Seibalis, Dos Pilasas, Aguateka, Icanas, Tamarinditas, Punta de Čiminas ir kt. Pakrantėse gausu vandens paukščių, krokodilų, gyvena vėžliai, įvairios žuvys.